I Komang Alit Juliartha

I Komang Alit Juliartha utawi Alit Juliartha (aksara Bali: ᬅᬮᬶᬢ᭄ᬚᬸᬮᬶᬬᬃᬝ, ) inggih punika silih tunggil pangawi sastra Bali. Dané alumni saking program studi Pendidikan Bahasa Bali IHDN Dénpasar miwah meneng ring Banjar Kubu, Kelurahan Kubu, Kabupatén Bangli. Kakawiannyané marupa puisi, satua cutet, miwah ésai kamuat ring surat kabar sakadi Bali Orti (Bali Post), miwah Média Swari (Pos Bali).

Dané dados silih tunggil pangadeg Komunitas Bangli Sastra Komala (BASKOM) sané embas pinanggal 13 Maret 2015. Program kapertama saking komunitas puniki ngamedalang cakepan mabasa Bali marupa pupulan satua cutet mamurda “Pasamudaya Rasaning Bangli". Ring cakepané punika madaging 15 satua cutet saking 10 pangawi Bangli.Saking komunitas puniki, akéh embas pangawi Bangli sané aktif makekawian. Pangawi punika sakadi Alit Juliartha, Agus Darma Putra, Nengah Jati, Lilis Prismayanti, Angga Para Darma, Rai Asmara Dipta (pangawi mabasa Indonésia), Ketut Renes, Wayan Supertama sané ngarangkap dados pembina BASKOM, miwah Gusti Ngurah Agung.

 Sesuratan 
Cakepané sané sampun kawedar inggih punika;
 "Swécan Widhi" (2015), pupulan satua cutet sané ngamolihang hadiah Sastra Rancagé warsa 2016.
 "Satyaning Ati" (2016), cakepan novél.
 "Antologi Ling" (2020), pupulan nenem satua cutet, cover pustaka olih I Nyoman Mahayasa.

Penghargaan
 Penghargaan Sastra Rancage warsa 2016.

 Pustaka 

 Pranala jaba 


Kategori:Pangawi Sastra Bali